CELEX: 62012CB0581
Language: el
Date: 2013-11-21 00:00:00
Title: Υπόθεση C-581/12 P: Διάταξη του Δικαστηρίου (δέκατο τμήμα) της 21ης Νοεμβρίου 2013 — Kuwait Petroleum Corp., Kuwait Petroleum International Ltd, Kuwait Petroleum (Nederland) BV κατά Ευρωπαϊκής Επιτροπής (Αίτηση αναιρέσεως — Συμπράξεις — Ολλανδική αγορά της πίσσας οδοποιίας — Καθορισμός της μικτής τιμής της πίσσας οδοποιίας — Καθορισμός εκπτώσεως για τους κατασκευαστές έργων οδοποιίας — Ανακοίνωση του 2002 περί συνεργασίας — Σημείο 23, στοιχείο β', τελευταίο εδάφιο — Μερική απαλλαγή — Αποδεικτικά στοιχεία σχετικά με πραγματικά περιστατικά τα οποία αγνοούσε προηγουμένως η Ευρωπαϊκή Επιτροπή — Αίτηση αναιρέσεως προδήλως απαράδεκτη ή προδήλως αβάσιμη)

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/5
            
         Διάταξη του Δικαστηρίου (δέκατο τμήμα) της 21ης Νοεμβρίου 2013 — Kuwait Petroleum Corp., Kuwait Petroleum International Ltd, Kuwait Petroleum (Nederland) BV κατά Ευρωπαϊκής Επιτροπής
   (Υπόθεση C-581/12 P) (1)
   
   ((Αίτηση αναιρέσεως - Συμπράξεις - Ολλανδική αγορά της πίσσας οδοποιίας - Καθορισμός της μικτής τιμής της πίσσας οδοποιίας - Καθορισμός εκπτώσεως για τους κατασκευαστές έργων οδοποιίας - Ανακοίνωση του 2002 περί συνεργασίας - Σημείο 23, στοιχείο β', τελευταίο εδάφιο - Μερική απαλλαγή - Αποδεικτικά στοιχεία σχετικά με πραγματικά περιστατικά τα οποία αγνοούσε προηγουμένως η Ευρωπαϊκή Επιτροπή - Αίτηση αναιρέσεως προδήλως απαράδεκτη ή προδήλως αβάσιμη))
   2014/C 102/06
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: Kuwait Petroleum Corp., Kuwait Petroleum International Ltd, Kuwait Petroleum (Nederland) BV (εκπρόσωποι: D. Hull, solicitor και G. Berrisch, Rechtsanwalt)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: F. Ronkes Agerbeek και P. Van Nuffel)
   
      Αντικείμενο
   
   Αίτηση αναιρέσεως κατά της αποφάσεως που εξέδωσε το Γενικό Δικαστήριο (έκτο τμήμα) στις 27 Σεπτεμβρίου 2012, στην υπόθεση T-370/06, Kuwait Petroleum κ.λπ. κατά Επιτροπής, και με την οποία απέρριψε προσφυγή με αντικείμενο τη μερική ακύρωση της αποφάσεως C(2006) 4090 τελικό της Επιτροπής, της 13ης Σεπτεμβρίου 2006, σχετικά με διαδικασία εφαρμογής του άρθρου 81 ΕΚ (υπόθεση COMP/F/38.456 — Πίσσα — Κάτω Χώρες), αφορώσα συμφωνίες περί καθορισμού της μικτής τιμής της πίσσας οδοποιίας στις Κάτω Χώρες και περί καθορισμού ενιαίας κατώτατης εκπτώσεως για τους κατασκευαστές έργων οδοποιίας που ήταν μέλη της συμπράξεως και μικρότερης ανώτατης εκπτώσεως ισχύουσας για τους άλλους κατασκευαστές έργων οδοποιίας — Μείωση του προστίμου που επιβλήθηκε στις αναιρεσείουσες
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τις Kuwait Petroleum Corp., Kuwait Petroleum International Ltd και Kuwait Petroleum (Nederland) BV στα δικαστικά έξοδα.
            
         
      (1)  ΕΕ C 55 της 23.02.2013.